ფინანსური შუამავლობის განვითარების მიზნით განსახორციელებელი პოლიტიკის მიმართულებები სახელმწიფო პოლიტიკა მიმართული იქნება არასაბანკო საფინანსო შუამავლობის გაუმჯობესებაზე, რაც ხელს შეუწყობს არსებული დანაზოგების ეკონომიკის რეალურ სექტორში მიმართვას. არასაბანკო საფინანსო შუამავლობის განვითარებისთვის მნიშვნელოვანია საფონდო ბაზრების განვითარება, არასაბანკო ინსტიტუციონალური ინვესტორების წახალისება, ვენჩურული ტიპის ინსტიტუტის შექმნა, მცირე და საშუალო ზომის საწარმოების, ასევე სოფლის მეურნეობის სექტორის კაპიტალზე ხელმისაწვდომობის ზრდა შესაბამისი ინოვაციური ფინანსური პროდუქტების შემოღება-დანერგვის წახალისებით.. საფონდო ბაზრის განვითარების ხელშეწყობა ემიტენტების და დამზოგველების პრობლემების დასაძლევად სახელმწიფო გაატარებს შემდეგ ღონისძიებებს: ფინანსური განათლების გაუმჯობესება - სახელმწიფო ხელს შეუწყობს ფასიანი ქაღალდების ემისიის პოტენციალის მქონე კომპანიების ცოდნის ამაღლებას. იგი გაუწევს ტექნიკურ დახმარებას პოტენციურ ემიტენტებს მსოფლიო წარმატებული პრაქტიკების გაცნობის და საინვესტიციო სახსრების ფასიანი ქაღალდებით მოზიდვის უპირატესობების განმარტების საშუალებით. მნიშვნელოვანია დანაზოგების მფლობელთა ფინანსური განათლების ზრდა. სახელმწიფო ხელს შეუწყობს საზოგადოების ინფორმირებულობას როგორც ფასიანი ქაღალდების თავისებურებების, ისე აქციონერების უფლებების შესახებ. გამჭვირვალობის ხელშეწყობა - ფინანსური გამჭვირვალობის წახალისების მიზნით, სახელმწიფო ხელს შეუწყობს კომპანიების აღრიცხვის და ანგარიშგების სისტემების საერთაშორისოდ აღიარებულ სტანდარტებთან შესაბამისობის ზრდას. 2013 სახელმწიფო ფასიანი ქაღალდების ბაზრის განვითარება- ფასიანი ქაღალდების ბაზრისთვის მნიშვნელოვანია სახელმწიფოს სავალო ფასიანი ქაღალდების განვითარებული ბაზრის არსებობა და მათი დივერსიფიცირებულება ვადიანობის მოიხედვით. დღეისათვის სახელმწიფო ფასიანი ქაღალდების ბაზარზე დომინირებს მოკლევადიანი ინსტრუმენტები, რაც ართულებს სახელმწიფო ფასიანი ქაღალდების ბენჩმარკად გამოყენებას, რაც მნიშვნელოვან პრობლემას უქმნის კორპორაციული ობლიგაციების ბაზარს. აღნიშნული მიმართულებით, ფასიანი ქარალდების გამოშვებისას, სახელმწიფო აქცენტს გააკეთებს უფრო გრძელვადიან ინსტრუმენტებზე. საფონდო ბაზრის ინფრასტრუქტურის განვითარება - ფინანსებზე ხელმისაწვდობომის ზრდის მიზნით, საქართველოს მთავრობა ხელს შეუწყობს ქვეყანაში კაპიტალის ბაზრის, მათ შორის, საფონდო ბირჟის განვითარებას კომპანიებისთვის მიმზიდველი გარემოს შექმნით. საფონდო ბაზრის განვითარების არქიტექტურა - საფონდო ბაზრების განვითარება ითვალისწინებს არსებული ფულადი, სავალუტო და სახელმწიფო სავალო ვალდებულებების უკვე განვითარებულ ბაზრებზე უპირველეს ყოვლისა კორპორაციული ობლიგაციების ბაზრების ინფრასტრუქტურის დაშენებას. ეს კი, თავის მხრივ, შექმნის ეფექტურ საფუძველს სააქციო ფასიანი ქაღალდების ბაზრის განვითარებისთვის. კორპორაციული ობლიგაციების ბაზრის განვითარებისთვის მთავრობა ხელს შეუწყობს თვითრეგულირებადი, პირდაპირ ვაჭრობაზე დამყარებული (OTC) სავაჭრო ინსტიტუტის ჩამოყალიბებას. აღნიშნული ინსტიტუტის მიზანია ემიტენტების ფინანსური გამჭვირვალობის უზრუნველყოფა, გარიგებათა ხარჯების და ანგარიშსწორებათა რისკების მინიმიზაცია, სპეკულაციური და ინსაიდერული გარიგებების აღმოფხვრა, და ბაზრებზე შეთანხმებული თამაშის წესების დაცვა. აღნიშნული ტიპის ბაზრის განვითარება ხელს შეუწობს აგრეთვე კორპორაციული ობლიგაციების საჯარო ვაჭრობას, რომელიც თვითრეგულირებადი ბაზრის პარალელურად უნდა განვითარდეს. საფონდო ბაზრის განვითარებისთვის მნიშვნელოვანია ყველა ის ფაქტორი, რომელიც განხორციელებული იქნება კორპორაციული ობლიგაციების ბაზრის განვითარების კუთხით. საფონდო ბაზრის განვითარების მიზნით სახელმწიფო განახორციელებს ღონისძიებებს, რომლებიც მიმართული იქნება საფონდო ბაზრის შესახებ საზოგადოების ინფორმირებულობის გაზრდაზე; სახელმწიფო ჩამოაყალიბებს საფონდო ვაჭრობის მარეგულირებელ ორგანოს, რომელიც დაიცავს ბაზარს სპეკულაციური და ინსაიდერული გარიგებებისაგან; საკანონმდებლო გარემოს ცვლილებით ხელს შეუწყობს კორპორაციული მართვის ხარისხობრივ ზრდას და მცირე ინვესტორთა ინტერესების დაცვას. ფასიანი ქაღალდების ბაზრის განვითარებისთვის საჭიროა გამჭვირვალობის მაღალი მოთხოვნები. მნიშვნელოვანია, რომ აღნიშნული მოთხოვნების დაკმაყოფილება კომპანიებისათვის არ იყოს დიდ დანახარჯებთან დაკავშირებული. ამ მხრივ, საჭიროა სახელმწიფოს მიერ ადგილობრივი აუდიტორული და სარეიტინგო კომპანიების განვითარების ხელშეწყობა. არასაბანკო ინსტიტუციონალური ინვესტორების წახალისება საფინანსო შუამავლობის გაუმჯობესების მხრივ მნიშვნელოვანი როლი უნდა შეასრულონ ისეთმა ფინანსურმა დაწესებულებებმა, როგორიცაა ფინანსური ლიზინგის და სადაზღვევო კომპანიები, საპენსიო ფონდები და სხვა. დღეისათვის ქვეყანაში არსებობს, როგორც სამართლებრივი, ისე ადმინისტრაციული ბარიერები, რომლებიც ხელს უშლის ამ დაწესებულებებს სრულად გამოიყენონ თავიანთი პოტენციალი. ქვეყნის ეკონომიკური პოლიტიკა მიმართული იქნება სწორედ ამ ხარვეზების აღმოფხვრისაკენ. კერძოდ, სახელმწიფოს განახორციელებს ღონისძიებებს, რომელიც მიმართული იქნება სასამართლოების და სხვა ადმინისტრაციული ორგანოების კვალიფიკაციის ამაღლებისკენ ლიზინგთან დაკავშირებით. სახელმწიფო განახორციელებს ღონისძიებებს, რომელიც გააძლიერებს ლიზინგის კომპანიების საკუთრების უფლებების. განვითარებისათვის მნიშვნელოვანი ფაქტორია კომპანიათა შესახებ ინფორმაციის გამჭვირვალობა. დღეისათვის, საკრედიტო ბიუროს მონაცემთა ბაზაში ძირითადად თავმოყრილია მხოლოდ საკრედიტო ინფორმაცია. ყოვლისმომცველ ინფორმაციაზე ხელმისაწვდომობა ზრდის ინსტიტუციონალური ინვესტორების განვითარების შესაძლებლობებს. ვენჩერული კაპიტალის ხელშეწყობა დამწყები და მაღალი რისკის მქონე ბიზნესის დაფინანსებისთვის აუცილებელია ვენჩერული ტიპის დაფინანსების განვითარება. ვენჩერული კაპიტალი მნიშვნელოვანია ინოვაციური პროექტების დაფინანსებისთვის. ასეთი ტიპის დაფინანსება ხშირად დაკავშირებულია შედარებით უფრო მაღალ საპროცენტო განაკვეთთან. შესაბამისად, მთავრობა ხელს შეუწყობს კერძო, მოგებაზე ორიენტირებული ვენჩერული ფონდების განვითარებას და შესაბამის ბაზარზე კონკურენციის უზრუნველყოფას. ამ მიზნით, მთავრობა: ა) გააუმჯობესებს საკანონმდებლო გარემოს; ბ) კერძო ვენჩერული ფონდების მიერ ცალკეულ პროექტებზე მიღებულ გადაწყვეტილებებზე დაყრდნობით, იქნება აღნიშნული პროექტების თანადამფინანსებელი. მიკროსაფინანსო ორგანიზაციები ფინანსური სექტორის განვითარებისათვის დიდი მნიშვნელობა ენიჭება მიკროსაფინანსო ინსტიტუტებს. აღნიშნული ორგანიზაციები ქვეყანაში მრავლად არის წარმოდგენილი, თუმცა, მათი საქმიანობა, ძირითადად ორიენტირებულია სამომხმარებლო სესხების გაცემაზე და არა მცირე და დამწყები ბიზნესის დაფინანსებაზე. აღნიშნული პრობლემის მოგვარების მიზნით, მთავრობა შეეცდება, შექნმას სტიმულები მიკროსაფინანსო ორგანიზაციებისათის, რათა გაიზარდოს მცირე ბიზნეს-პრიოექტების და ახალი ბიზნეს წამოწყებების დაფინანსება მიკროსაფინანსო ინსტიტუტების მხრიდან. მცირე, საშუალო და დამწყები ბიზნესის ფინანსებზე ხელმისაწვდომობის ზრდა მცირე, საშუალო და დამწყები ბიზნესის ხელშეწყობის მიზნით შეიქმნება მეწარმეობის განვითარების სააგენტო, რომლის მთავარი მიზანი იქნება მცირე და საშუალო მეწარმეთა უნარების ამაღლება, ფინანსურ რესურსებზე ხელმისაწვდომობის გაუმჯობესება, დამწყები ბიზნესის დაფინანსება და ასევე, მეწარმეთა საექსპორტო პოტენციალის გაძლიერება. საქართველოს მთავრობა ხელს შეუწყობს ბიზნეს ინკუბატორების განვითარებას, სადაც მოხდება პოტენციური მეწარმეების უნარების, მათ შორის, სამეწარმეო უნარების განვითარება, მათი საინვესტიციო რესურსების შესახებ გათვიცნობიერებულობის ამაღლება. სოფლის მეურნეობისათვის საინვესტიციო რესურსებზე წვდომის ხელშეწყობა დღეისთვის, სოფლის მეურნეობის სექტორში ინვესტიციათა მოზიდვის პრობლემა, ძირითადად, დაკავშირებულია სუსტად განვითარებულ მიწის ბაზართან, საფინანსო ინსტრუმენტების, კერძოდ სალიზინგო სისტემების სისუსტესთან, ასევე განუვითარებელ დაზღვევასა და თანამედროვე ფინანსური ინსტრუმენტების, მაგალითად, სასაწყობე ჩეკების სისტემის არარსებობასთან. ფინანსებზე ხელმისაწვდომობის ზრდის მიზნით, გარდა ზემოაღნიშნული პრობლემების მოგვარებისთვის განსახორციელებელი ღონისძიებებისა (რაც, მათ შორის, მოიცავს მიწის კადასტრის მოწესრიგებას), საფინანსო ინსტიტუტებთან თანამშრომლობით, დაინერგება დაკრედიტების ახლებური სქემები და შემუშავდება ახალი საფინანსო პროდუქტები, სასოფლო დაფინანსების გაადვილებას სახელმწიფოს მიერ ფერმერთა ჯგუფებისა და კოოპერატივების ჩამოყალიბების ხელშეწყობა. ინვესტიციების წახალისებისა და გამჭვირვალობის უზრუნველმყოფ ღონისძიებად ასევე მოიაზრება ფერმერთა რეესტრის მოსალოდნელი შედეგები განხორციელებული ღონისძიებები ხელს შეუწყობს დაფინანსების ინსტრუმენტების მრავალფეროვნების ზრდას. ახალი ფინანსური ინსტიტუტები, საბანკო სექტორთან ერთად გაზრდიან საფინანსო შუამავლების ეფექტიანობას და შესაბამისად - საინვესტიციო რესურსების ეფექტიანად განთავსების ხარისხს, რაც საბოლოო ჯამში გაამჯობესებს ფინანსებზე ხელმისაწვდომობას.