თანამედროვე მსოფლიო გლობალიზაციის პირობებში განსაკუთრებული მნიშვნელობა ენიჭება საქართველოს სოფლის მეურნეობის დარგების განვითარებას. იმისათვის, რომ საქართველოს ეროვნული ეკონომიკა ინტეგრირებული იქნას მსოფლიო ეკონომიკურ სივრცეში, აუცილებელია შეიქმნას გარკვეული პირობები, რათა საშუალება მიეცეს აგრალურ სექტორში წარმოებულ სასურსათო პროდუქტებს მსოფლიო ბაზარზე გასვლისათვის. ქვეყანაში უნდა ვაწარმოოთ ისეთი პროდუქტები, რომლებიც იქნება იაფი, ხარისხიანი და მაღალკონკურენტუნარიანი და რომელიც გაუძლებს მსოფლიო ბაზარზე წარმოდგენილი პროდუქტების კონკურენციას. სელექციურ და ჯიშობრივ შემადგენლობას, და იმ თავისებურებებს რომლითაც ხასიათდებიან საქართველოს სოფლის მეურნეობის დარგები.

საქართველო სოფლის მეურნეობის სერთიფიკაციის თვალსაზრისით მსოფლიო მნიშვნელობის რეგიონია, საქვეყნოდაა ცნობილი და აღიარებული რომ საქართველო წარმოადგენს ვაზის ერთ-ერთ სამშობლოსა და აკვანს; აქ მრავალსაუკუნოვანი ისტორიის მანძილზე გამოყვანილია ამ კულტურათა აბორიგენული ჯიშები, რომლის ბადალი მსოფლიოში არ მოიძებნება.

ჯერ კიდევ ბრინჯაოს ხანაში (ძვ. წ. III-II ათწლეული) კავკასიის მეშვეობით ხორციელდებოდა ტომთაშორისი კავშირები ძველ აღმოსავლურ სამყაროსა და ევროპის ტერიტორიაზე მოსახლე ხალხებს შორის, ხდებოდა ტექნიკურ და კულტურულ მიღწევათა გაზიარება, თუმცა ეს ურთიერთობები არალეგალური ხასიათის იყო.

ძვ. წ. II საუკუნიდან ინდოეთიდან მომავალმა დიდმა სავაჭრო გზამ ახალი საწყისი მიიღო. ამ გზით რომის იმპერიაში მაღალხარისხიანი ჩინური აბრეშუმის შეტანა დაიწყეს. ეს მაგისტრალი „აბრეშუმის დიდ სავაჭრო გზად იწოდებოდა“. იგი ჩინეთში - სიანში იწყებოდა და ქ. დუნხუანიდან ორ განშტოებად მიემართებოდა დასავლეთისაკენ. ორივე 6

გზა ქ. ყაშგარში იყრიდა თავს, აქედან გზის სამხრეთი შტო ქალაქ ანტიოქიაში, ხოლო ჩრდილოეთის განშტოება კასპიის ზღვის, ალბანეთის, ქართლისა და ეგრისის გავლით ქ. ფაზისში ჩადიოდა.

ანტიკური ხანიდან ამიერკავკასიის ტერიტორიაზე გადიოდა კიდევ ერთი საკმაოდ მნიშვნელოვანი სავაჭრო სატრანსპორტო გზა, რომელიც მცირე აზიიდან მიემართებოდა და სომხეთის დედაქალაქის გავლით მცხეთამდე აღწევდა აქედან კი არაგვის ხეობის გავლით ჩრდილოეთ კავკასიაში გადიოდა.

ზემოთხსენებულს ადასტურებს ცნობილი ისტორიკოსი და გეოგრაფი სტრაბონი, რომელსაც თავის ნაშრომში „გეოგრაფია“ მოცემული აქვს ცნობები საქართველოს შესახებ, სადაც მიუთითებს 4 დიდ მაგისტრალს კოლხეთიდან, არაგვის ხეობიდან, ალბანეთიდან და არმენიიდან.

აკად. ნ. ბერძენიშვილი წერს „საქართველო თავის ისტორიულ წარსულში არასოდეს ისეთ პოლიტიკურ გარემოში არ მოქცეულა, როგორც ამას ადგილი ჰქონდა XI-XII საუკუნეებში, არასოდეს ის ასეთ ინტენსიურ კულტურულ ურთიერთობაში არ ყოფილა ერთსა და იმავე დროს აღმოსავლეთის, დასავლეთის, სამხრეთისა და ჩრდილოეთის ქვეყნებთან, როგორც ეს იყო X-XII საუკუნეებში“.

მაქსიმალურად უნდა იქნეს გამოყენებული ქვეყნის გეოგრაფიული ადგილმდებარეობის უპირატესობა. ეს კი, საშუალებას იძლევა საქართველო გადაიქცეს საერთაშორისო ვაჭრობის ცენტრად, რეექსპორტისა და ტრანზიტის პლაცდარმად.

საქართველოს დიპლომატური ურთიერთობა აქვს დამყარებული მსოფლიოს ხუთივე კონტინენტის ასამდე სახელმწიფოსთან. საქართველო აქტიურად თანამშრომლობს სახელმწიფოთა პოლიტიკურ და ეკონომიკურ ბლოკებთან (ეუთო, ნატო, ევროსაბჭო, ევროკავშირი და სხვა.), მეზობელ ქვეყნებთან და საერთაშორისო ორგანიზაციებთან. ჩვენი ქვეყანა ნელ-ნელა იკიდებს ფეხს მსოფლიო ასპარეზზე.

საბაზრო ეკონომიკაზე გარდამავალი პერიოდის ძირითადი დამახასიათებელი ნიშანი იყო ის, რომ შეიქმნა კერძო სტრუქტურა, რომელმაც კონკურენცია გაუწია სახელმწიფო სექტორს. საკმარისია აღინიშნოს, რომ თუ 1990 წელს სახელმწიფო სექტორის წილად მოდიოდა ვენახის ფართობების 64,2 %, ხოლო კერძო სექტორის წილად - 35,8 %, ამ მაჩვენებლებმა 2006 წელს კი - 5,92% და 94,8% შეადგინა სახელმწიფო და კერძო სექტორს შორის მნიშვნელოვნად განსხვავებულია მოსავლის და მოსავლიანობის მაჩვენებელიც. 2006 წელს 1990 წელთან შედარებით სახელმწიფო სექტორში მოსავალი 369,2 ათ. ტონით შემცირდა და მან 9,7 ათ. ტონა, ხოლო კერძო სექტორში 152,8 ათ. ტონა შეადგინა. ამ სექტორში ვენახის ფართობების ზრდა 1995 წლიდან დაფიქსირდა და 1990 წელთან შედარებით იგი 39,4 ათ. ჰექტარით გაიზარდა, ხოლო 2006 წლისათვის 54,9 ჰა-ს მიაღწია, ხოლო მთლიანად ვენახის ფართობი 1990 წელთან შედარებით 2006 წელს 52,6 ათ ჰა-ით შემცირდა, ე.ი. ვენახის ფართობები გადავიდა სხვა დაბალინტენსიურ ფართობებში, რაც გამოიწვია შემდეგმა გარემოებებმა:

- დაბალი იყო ყრძნის შესყიდვის ფასები, რამაც იძულებული გახადა კახელი გლეხი ამოეძირკვა ვაზის ნერგი;

- თითქმის მთლიანად განადგურდა ვაზის სანერგე მეურნეობები, რომლებიც აწარმოებდნენ სხვადასხვა ჯიშის ნერგს;

- გაიზარდა ვენახის ფართობებში ვაზის მეჩხერიანობა;

- ვენახები მასიურად დაავადდა სოკოვანი და ვირუსული დაავადებებით;

- დაირღვა ვაზის ნარგაობის ჯიშური სიწმინდე;

- დაეცა ღვინის ხარისხი.

ამ გარემოებებმა ასახვა ჰპოვა საქართველოს ეკონომიკის განვითარებაზე.