საერთაშორისო და რეგიონულ სატრანსპორტო სისტემებში ინტეგრაცია სატრანზიტო დერეფნის კონკურენტუნარიანობის ამაღლების მიზნით, ხელი შეეწყობა საერთაშორისო სატრანსპორტო სისტემებში ინტეგრაციას და რეგიონული თანამშრომლობის გაღრმავებას. საქართველოს ტერიტორიაზე გამავალი სატრანსპორტო დერეფნის ტრანსევროპულ სატრანსპორტო დერეფნის ძირითად ღერძებთან მიერთების მიზნით, მოხდება საზღვაო მაგისტრალების განვითარება (მათ შორის, საბორნე გადაზიდვების), სახელმწიფოთაშორის დონეზე სატრანზიტო გადაზიდვების განვითარების მიზნით სატრანზიტო დერეფნის მეზობელ ქვეყნებთან (ცალკეულ ტვირთებზე) გამჭოლი ტარიფების ფორმირება. ამასთან, საქართველოს საერთაშორისო და რეგიონულ სატრანსპორტო სისტემებში ინტეგრაციის მიზნით, განხორციელდება საქართველო-ევროკავშირის ასოცირების ხელშეკრულებით განსაზღვრული ღონისძიებები და საქართველოს კანონმდებლობის ეტაპობრივი დაახლოება ევროპულ ნორმებთან. სასოფლო-სამეურნეო ინფრასტრუქტურის განვითარება სოფლის მეურნეობის კონკურენტუნარიანობის ზრდისთვის, საქართველოს მთავრობა უზრუნველყოფს სასოფლო-სამეურნეო ინფრასტრუქტურის, მათ შორის, ირიგაციის და დრენაჟის სისტემების განვითარებას. ირიგაციის და დრენაჟის სისტემების გაუმჯებესების კუთხით მოხდება: წყლის გამოყენების და დრენაჟის ეფექტიანი სისტემების (მათ შორის, წვეთოვანი რწყვა, გაფრქვევითი ირიგაცია და სხვა) შექმნა/განვითარება და მათზე ფერმერთა ხელმისაწვდომლობის ზრდის ხელშეწყობა. ასევე წარმოების თანამედროვე ტექნოლოგიების მიწოდება ფერმერებისათვის რესურსების ოპტიმალური გამოყენებისა და პროდუქტიულობის ამაღლების მიზნით. სოფლის მეურნეობის როგორც პროდუქტიულობის, ასევე, კონკურენტუნარიანობის ზრდისთვის ხელი შეეწყობა სასოფლო-სამეურნეო პროდუქციის გადამამუშავებელი/შემნახველი ინფრასტრუქტურის განვითარებას, მათ შორის, ინვესტიციების მოზიდვის გზით, რაც უზრუნველყოფს როგორც ადგილობრივი მოთხოვნის დაკმაყოფილებას, ასევე, საექსპორტო პოტენციალის ზრდას. რეგიონული და ადგილობრივი განვითარების წახალისების და ადგილობრივ დონეზე კერძო სექტორის კონკურენტუნარიანობის ამაღლების მიზნით, საქართველოს მთავრობა უზრუნველყოფს ადგილობრივი და შიდა გზების, ასევე, სხვა სატრანსპორტო და კომუნალური ინფრასტრუქტურის განვითარებას. წყალმომარაგების, წყალარინების სისტემების განვითარება და ნარჩენების მართვა ძირითადი ინფრასტრუქტურის განვითარების კუთხით დიდი მნიშვნელობა ენიჭება წყალმომარაგებისა და წყალარინების სისტემების სრულყოფილად ფუნქციონირებას, წყლის მაღალ ხარისხს. საქართველოს მთავრობის მიზანს წარმოადგენს მოსახლეობისთვის მაღალხარისხიანი სასმელი წყლის უწყვეტ, 24-საათიან რეჟიმში მიწოდება, საქართველოს ყველა ურბანულ ცენტრსა და ქალაქში წყალმომარაგებისა და წყალარინების სისტემის მოწესრიგება და სრულყოფილი ფუნქციონირება, მისი შემდგომი გაუმჯობესება და სისტემის ოპერირების მსოფლიო სტანდარტებთან მიახლოება. ასევე მნიშვნელოვანია, მყარი ნარჩენების მართვის თანამედროვე სისტემების განვითარება და ევროკავშირის გარემოსდაცვითი და ტექნიკური სტანდარტების შესაბამისად ახალი სანიტარული ნაგავსაყრელების და გადამტვირთი სადგურების მშენებლობა; აღნიშნული მიმართულებით განსახორციელებელი აქტივობები მოიცავს: ქვეყნის მასშტაბით ახალი რეგიონული სანიტარული პოლიგონების და გადამტვირთი სადგურების რაოდენობის განსაზღვრას და შესაბამისი დაფინანსების წყაროების იდენტიფიცირებას. საყოფაცხოვრებო ნაგავსაყრელების ქმედითი მართვის სისტემის ჩამოსაყალიბებლად აუცილებელია თანამედროვე, გარემოსათვის უსაფრთხო ნაგავსაყრელების და სხვა საჭირო ინფრასტრუქტურის მოწყობა (გადამტვირთი სადგურები, სახიფათო ნარჩენების განსათავსებელი ობიექტები). ენერგოდამოუკიდებლობის ზრდა ენერგიის იმპორტის შემცირების და ენერგოდამოუკიდებლობის გაზრდის მიზნით, მოხდება სახელმწიფოს მხრიდან ადგილობრივი და უცხოური ინვესტიციების საშუალებით ენერგეტიკული პროექტების ხელშეწყობა, აქცენტით ადგილობრივი ენერგორესურსების ათვისებაზე. ენერგოეფექტურობის ზრდა ქვეყნისთვის, ენერგორესურსების დაზოგვის მიზნით, ხელი შეეწყობა ენერგოეფექტურობის ზრდას და მისი უზრუნველყოფისთვის, შესაბამისი საკანონმდებლო მექანიზმების შემუშავებას საერთაშორისო და ევროპული ნორმების შესაბამისად. ენერგიის ეფექტიანი გამოყენება, თავის მხრივ, მნიშვნელოვანია როგორც ენერგოდამოუკიდებლობის ზრდის და რესურსების რაციონალური გამოყენებისთვის, ასევე, პერსპექტივაში ენერგიაზე გაწეული დანახარჯების შემცირებისთვის. ენერგიის წყაროებთან მიერთების გამარტივება და კონკურენტული ბაზრის განვითარება კონკურენტული ბაზრის განვითარების ხელშეწყობის მიზნით, მოხდება საქართველოს ელექტროენერგეტიკული ბაზრის მოდელის (GEMM 2015) გატარება, რომლის ერთ- ერთი მიმართულება გამანაწილებელ კომპანიებში განაწილების და მიწოდების ფუნქციების გაყოფას და რამდენიმე მიმწოდებელი კომპანიის არსებობას გულისხმობს. კერძო სექტორის კონკურენტუნარიანობის ზრდის მიზნით, განხორციელდება ენერგიის წყაროებთან მიერთების პროცედურების გამარტივება სამართლებრივი რეგულაციების დახვეწის გზით და ასევე, გამანაწილებელი კომპანიების მხრიდან მიწოდების უსაფრთხოების გაძლიერება/გაზრდა. ელექტროენერგიის ექსპორტის ხელშეწყობა საექსპორტო ბაზრის გაფართოების მიზნით მნიშვნელოვანია ევროპის ენერგეტიკულ გაერთიანებაში გაწევრიანება და საქართველოს ელექტროენერგეტიკული ბაზრის მოდელის (GEMM 2015) განხორციელება. ასევე, ენერგეტიკის სფეროს თანამედროვე ევროპული სტანდარტების შესაბამისად, ინსტიტუციური მოწყობის და ენერგოეფექტურობის სტანდარტების დანერგვის მიზნით, განხორციელდება ევროკავშირთან ასოცირების შეთანხმებით გათვალისწინებული ვალდებულებების თანამიმდევრული შესრულება.| 45 ნოემბერი, 2013 მოსალოდნელი შედეგები სახელმწიფო პოლიტიკის მთავარი შედეგი არის საქართველოს გადაქცევა რეგიონის ლიდერად ტრანსპორტირების და ლოგისტიკის სფეროში. გაიზრდება როგორც მოძრაობის ინტენსივობა და ტვირთბრუნვა, ასევე, გადამუშავებული ტვირთების მოცულობა, რაც, თავის მხრივ, ხელს შეუწყობს კერძო სექტორის კონკურენტუნარიანობის ზრდას. სასოფლო-სამეურნეო ინფრასტრუქტურის კუთხით განხორციელებული პოლიტიკის შედეგად გაიზრდება როგორც პირველადი სასოფლო-სამეურნეო წარმოების, ასევე მასთან დაკავშირებული გადამამუშავებელი მრეწველობის პროდუქტიულობა. ამაღლდება როგორც ფერმერული მეურნეობების, ასევე, აგრარული პროდუქციის კონკურენტუნარიანობა. ქვეყნის მასშტაბით განვითარდება წყალმომარაგების და მყარი ნარჩენების მართვის თანამედროვე სისტემები. განხორციელებული პოლიტიკის შედეგად, გაიზრდება საქართველოში გამომუშავებული ენერგიის მოცულობა, რაც განაპირობებს ენერგიის იმპორტის შემცირებას და გაზრდის ქვეყნის ენერგოდამოუკიდებლობას. ამ პროცესში გათვალისწინებული იქნება გარემოზე ზემოქმედების ფაქტორი. საქართველოში გენერირებული ენერგიის ზრდის პარალელურად, მოსალოდნელია ენერგიის ექსპორტის ზრდა და საექსპორტო ბაზრების შემდგომი დივერსიფიკაცია. გარდა ამისა, განვითარდება კონკურენტული გარემო და გამარტივდება ენერგიის წყაროებთან მიერთების პროცესი.