პლაზმოლიფტინგი აკნეს მკურნალობაში

[](https://lh3.googleusercontent.com/-y0CU76vELEg/UlF2_6sq6EI/AAAAAAAAGqs/w5-QDbG7ruY/s512/prp.jpg)დღეს პლაზმოლიფტინგზე ბევრს საუბრობენ , პირველ რიგში ანტიასაკობრივი პროგრამის კონტექსტში. თუმცა ბოლო დროს საკმაოდ აქტუალური გახდა ამ მეთოდის გამოყენება აკნეს თერაპიაში.  
პრაქტიკაში ინერგება სულ უფრო მეტი პრეპარატები და მეთოდიკები ისეთი რთული და ხშირად მძიმედ მიმდინარე დაავადების მკურნალობის ეფექტურობის მოსამატებლად როგორიცაა ჩვეულებრივი ფერიმჭამელა (აკნე) . ერთ–ერთ ასეთ მეთოდიკას წარმოადგენს პლაზმოლიფტინგი. რომ გავიგოთ ამ შედარებით ახალგაზრდა მეთოდის არსი , აქტუალობა და მოთხოვნის აუცილებლობა აკნეს მკურნალობაში , აუცილებელია გავიხსენოთ თვითონ დაავადება , მისი განვითარების მიზეზები , ასევე გავერკვეთ სისხლის პლაზმის შემადგენლობაში და მისი სტრუქტურული კომპონენტების მოქმედების მექანიზმში.  
აკნე ( ჩვეულებრივი ფერიმჭამელა) – ცხიმის ჯირკვლების ანთებითი დაავადებაა განვითარების რთული ეტიოლოგიური ფაქტორებით. იგი ხშირად ვლინდება პუბერტატულ ასაკში, მაგრამ გვხვდეაბ მოზრდილებშიც , როგორც ქალებში ისე მამაკაცებში. ძირითად როლს მის განვითარებაში მიაკუთვნებენ სებორეას, რომელიც იწვევს კანის ცხიმის ბაქტერიოციდული ეფექტის შემცირებას, შედეგად ადგილი აქვს მეორადი ბაქტერიული ფლორის აქტივაციას. აკნეს განვითარების მიზეზი შეიძლება აღმოჩნდეს სტაფილოკოკები, პროპიონბაქტერიები, ასევე მათი ცხოველქმედების პროდუქტები.სხვა მაპროვოცირებელი ფაქტორები: მემკვიდრეობა , ჰორმონული აქტივობა(მენსტრუაცია , სქესობრივი სიმწიფის პერიოდი), სტრესი, ცხიმის ჯირკვლების ჰიპერაქტივობა, ჰიპერკერატოზი, ანაბოლური სტეროიდების გამოყენება, ჰალოგენების შემცველი პრეპარატები(ფტორი, ქლორი, ბრომი, იოდი), ბარბიტურატები. ყველა ეს ფაქტორი იწვევს ფოლიკულური სადინრების შევიწროებას და მათ ჰიპერკერატინიზაციას, სებუმში ცხიმოვანი მჯავების სინთეზის ზრდას, ცხიმის ჯირკვლების ჰიპერპლაზიას და თმის ფოლიკულების ანთებით ცვლილებებს.  
აკნეს მკურნალობის ყველა სხვა მეთოდებთან ერთად ბოლო რამდენიმე წელი სპეციალისტები აქტიურად იყენებენ პლაზმოლიფტინგის მეთოდს.  
პლაზმოლიფტინგი – პროცედურა შემუშავებულ იქნა რუსი სწავლულების მიერ და გულისხმობს აქტიური თრომბოციტებით მდიდარი პაციენტის საკუთარი პლაზმის კანქვეშ შეყვანას.  
თრომბოციტები – სისხლის ფირფიტები – დიდი რაოდენობით ცირკულირებს სისხლის პლაზმაში.ისინი თამაშობენ უმნიშვნელოვანეს როლს დაზიანებული ან აქტივობაშემცირებული ქსოვილების რეგენერაციაში(აღდგენაში), აპროდუცირებენ დიდი რაოდენობით ზრდის ფაქტორებს. აქედან გამომდინარე თრომბოციტებით გაჯერებულ პლაზმას გააჩნია როგორც ადგილობრივი ისე სისტემური მოქმედება, რაც არანაკლებ მნიშვნელოვანია ფერიმჭამელური პათოლოგიის დროს. სისხლის პლაზმა ასევე შეიცავს ცილებს – ალბუმინს, იმუნოგლობულინებს, რომლებიც ასრულებენ გადამწყვეტ როლს იმუნოლოგიურ რეაქციებში, ამიტომ მათ სხვანაირად ანტისხეულებსაც უწოდებენ. პლაზმა აგრეთვე მდიდარია საკვები ნივთიერებებით – ნახშირწყლები, ცხიმები, მასში უხვადაა ვიტამინები, ჰორმონები, ფერმენტები, მინერალური ნივთიერებები – ნატრიუმი, კალიუმი, ფოსფორი, იოდი, თუთია და სხვა.  
პრაქტიკულად პლაზმის ყველა ნივთიერება ავლენს აქტივობას კანის სტრუქტურული ელემენტების პროლიფერაციის პროცესებში, რასაც მივყავართ დაზიანებული ქსოვილების სწრაფ აღდგენასთან.  
პლაზმოლიფტინგი შეიძლება განვახორციელოთ აკნეს დაავადების ყველა სტადიაზე და ნებისმიერი სიმძიმის შემთხვევაში, იმდენად რამდენადაც პლაზმას გააჩნია მოქმედების ფართო სპექტრი ანთებითი დაავადებებისას, ახდენს რა ერთდროულად ანტიბაქტერიულ, იმუნომოდულატორულ, და რეგენერაციულ მოქმედებას–როგორც ადგილობრივად, ისე სისტემურად. პლაზმის კომპონენტების მრავალფეროვანი მოქმედების მექანიზმის წყალობით ჩქარდება ფაგოციტოზის პროცესები,რაც მნიშვნელოვანია კანზე ანთებითი ელემენტების არსებობისას. აღსანიშნავია ისიც,რომ ვინაიდან პლაზმა წარმოადგენს ადამიანის საკუთარ პროდუქტს ,იგი არ იწვევს გვერდით მოვლენებს– ამის წყალობით პლაზმოლიფტინგი წარმოადგენს დღეისათვის ერთ–ერთ შედარებით უსაფრთხო და ეფექტურ მეთოდს აკნეს მკურნალობაში.  
ექსპერიმენტების სერიამ დაადასტურა პლაზმოლიფტინგის მულტიფუნქციონალურობა – დღეს მეთოდი წარმატებით გამოიყენება კოსმეტოლოგიასა და ტრიქოლოგიაში, სტომატოლოგიაში, ორთოპედიასა და ტრავმატოლოგიაში, გინეკოლოგიაში, უროლოგიასა და სპორტულ მედიცინაში – როგორც რეგენერაციული მედიცინის ეფექტური და უსაფრთხო მეთოდიკა, დაფუძნებული აუტოჰემოსტიმულირების პრინციპებზე.

მრავალწლიანმა პრაქტიკამ თამამად მისცა რეკომენდაცია პლაზმოლიფტინგს როგორც მოქმედ ეფექტურ და ინოვაციურ საშუალებას აკნეს სამკურნალოდ.

თერმოლიფტინგი ანუ RF-ლიფტინგი წარმოადგენს ლიფტინგის რადიოტალღურ ანუ უოპერაციო მეთოდს. პირველად  
მეთოდი გამოიყენა ჩეხმა მეცნიერმა ცეინეკმა 1905 წელს ძვლების და სახსრების სამკურნალოდ.შემდეგ რადიოტალღების საფუძველზე  
შემუშავდა ესთეტიკური პროცედურები, მათ შორის თერმაჟი და თანამედროვე ფიზიოთერაპიის და აპარატული კოსმეტოლოგიის სხვა RF-მეთოდიკა.

ბოლო 10- 15 წელია მეთოდი ფართოდ გამოიყენება კოსმეტოლოგიაში ასაკის საწინააღმდეგო პროცედურად.  
ამ დროს ხდება კანის გაახალგაზრდავება და გადაჭიმვა უოპერაციოდ და მიიღება ხანგრძლივ-მოქმედი ეფექტი.  
მაღალსიხშირული ელექტრული ველი მოქმედებს დერმაზე და ჰიპოდერმაზე კანის ზედაპირული შრის გამოტოვებით, რაც იწვევს ნივთიერებათა ცვლის გააქტიურებას, სისხლის და ლიმფის მიმოქცევის, კოლაგენის და ელასტინის სტრუქტურის გაუმჯობესებას.  
კანის გაახალგაზრდავება ხდება უჯრედების ბუნებრივი სტიმულაციის გზით, ამის შედეგად იმატებს კანის ტონუსი და ის ხდება უფრო მკვრივი, ( ოპერაციული გადაჭიმვის შედეგად კანი პირიქით თხელდება). მეთოდი აბსოლუტურად უმტკივნეულო  
და უსაფრთხოა. შედეგი ვლინდება მომენტალურად, ალაგებს პატარა და საშუალო ზომის ნაოჭებს (თვალის გარშემო, ტუჩის ნაოჭები), სტრიებს, ასწორებს „ფორთოხლის“ და მოდუნებულ კანს ( სახე, „დეკოლტეს“ მიდამო, მხრის შიდა ზედაპირი, მუცელი, ბარძაყები, დუნდულოები), აუმჯობესებს კანის სტრუქტურას, ასწორებს ლიპოსაქციის შემდგომ დეფექტებს.  
პროცედურას სჭირდება 20-დან 120 წთ-მდე დამუშავების ადგილის მიხედვით. საშუალოდ რეკომენდებულია 5-6 პროცედურა.  
ეს მეთოდიკა მნიშვნელოვანია ცელულიტის კომპლექსურ მკურნალობაში, არ საჭიროებს ანესთეზიას და რეაბილიტაციის პერიოდს. ეფექტურობის მიუხედავად თერმოლიფტინგს  
გააჩნია გაკვეული გვერდითი მოვლენები. ულტრაბგერითი, სითბური  
ან ოპერაციული ჩარევის შემდეგ კარკასული სტრუქტურის დარღვევა ნორმალური დაბერების პროცესის ფონზე (რასაც ადამიანის ორგანიზმი განიცდის) უფრო სწრაფად მიმდინარეობს.  
თერმოლიფტინგი გარკვეულწილად ტრავმაა და ტრავმირებული ადგილები კი უფრო დასუსტებულია.