**6.3.2. დამოუკიდებელ სახელმწიფოთა თანამეგობრობა**

საბჭოთა კავშირის დაშლის შემდეგ 1991 წლის დეკემბერში ახალი დამოუკიდებელი სახელმწიფოები შეთანხმდნენ დამოუკიდებელ სახელმწიფოთა თანამეგობრობის (დსთ) შექმნაზე. ამჟამად თანამეგობრობაში შედის თორმეტი ყოფილი საბჭოთა რესპუბლიკა. დსთ-ს ქვეყნების ადამიანის უფლებათა განხორციელების მექანიზმის განვითარებისთვის მამოძრავებელ ძალას ემატება ევროპის საბჭოსა და ევროპის თანამეგობრობის წევრობის სურვილი (ნაწილობრივ მათ მიაღწიეს ამას). შესაბამისად, დსთ-მ ადამიანის უფლებათა და ძირითად თავისუფლებათა კონვენცია 1995 წელს მიიღო. გაერო-ს და ეუთო-ს ინიციატივები აღიარებულია პრეამბულის პარაგრაფებში ისევე, როგორც დსთ-ს წევრი სახელმწიფოების მეთაურთა დეკლარაცია საერთაშორისო ვალდებულებების შესახებ ადამიანის უფლებათა დაცვის სფეროში. კონვენცია ჰგავს ევროპის საბჭოს მიერ მიღებულ ევროპის კონვენციას, თუმცა განსხვავება დეტალებშია. მაგალითად, დსთ-ს კონვენციის მე-6 მუხლი გარკვევით ადგენს, რომ დაუშვებელია ბრალდებულის იძულება საკუთარი თავის წინააღმდეგ ჩვენების მიცემაზე ან საკუთარი თავის დამნაშავედ ცნობაზე; ჩართულია უმცირესობასთან დაკავშირებული სამოქალაქო და პოლიტიკურ უფლებათა საერთაშორისო პაქტის 27-ე მუხლის მსგავსი მუხლი; დაუშვებელია შრომის იძულება; მშობლები ვალდებულნი არიან ყველა აუცილებელი პირობა შეუქმნან შვილებს, ასევე შვილები ვალდებულნი არიან ყურადღება გამოიჩინონ მშობლების მიმართ (მუხლი 4 (3) (ე)). დსთ-ს კონვენცია უფრო შორს მიდის ვიდრე ასეთივე ევროპული დოკუმენტი - იგი წევრი სახელმწიფოების მოქალაქეებს სთავაზობს მთელ რიგ ეკონომიკურ და სოციალურ უფლებებს, როგორიცაა სოციალური უზრუნველყოფის უფლება, განსაკუთრებული დაცვითი ზომების უფლება, მუშაობის უფლება, ჯანმრთელობის უფლების ასპექტები და სპეციალური განათლების უფლება.

დსთ-ში ადამიანის უფლებათა კომისია 1993 წელს ჩამოყალიბდა დსთ-ს წევრი სახელმწიფოების მეთაურთა საბჭოს გადაწყვეტილებით და დსთ-ს წესდების 33-ე მუხლის თანახმად. კონვენციის 34-ე მუხლში განხილულია კონვენციის აღსრულების ვალდებულება ადამიანის უფლებათა დაცვის კომისიის წინაშე. კონვენციას თან ახლავს ადამიანის უფლებათა დაცვის კომისიის მუშაობის წესები. კომისიაში შედის იმდენი წევრი, რამდენ სახელმწიფოსაც ხელი აქვს მოწერილი დოკუმენტზე. იქვე მოცემულია დებულებები სახელმწიფოთაშორის და ინდივიდუალურ საჩივრებთან დაკავშირებით. კომისიის ადგილსამყოფელია მინსკი.

**6.3.3. აზია და ოკეანეთი**

ამ ჩამონათვალში განზრახაა გამოტოვებული აზია და ოკეანეთი. აზიას სთავაზობენ ადამიანის უფლებათა დაცვის რეგიონული სისტემის ჩამოყალიბებას, თუმცა კონკრეტული ჯერ არაფერია. შიდააზიური პოლიტიკური და ეკონომიკური დახმარება სულ უფრო მეტად იზრდება სამხრეთ-აღმოსავლეთ აზიასთან ვაჭრობის გზით და თანამშრომლობით აზიასა და ოკეანეთს შორის. რეგიონში იშლება კულტურული არაერთგვაროვანებით განპირობებული მკვეთრი განსხვავებები. შეიმჩნევა კონსენსუსი ბევრ საკითხთან დაკავშირებით. მაგალითად, 1993 წელს აზიური სახელმწიფოების წარმომადგენლებმა დაამთავრეს მუშაობა ადამიანის უფლებათა ბანგკოკის დეკლარაციზე, რომელშიც გამოსჭვიოდა რეგიონის დაინტერესება მაშინდელი მსოფლიო სამიტით (1997). აზიის ადამიანის უფლებათა კომისიის და მრავალი არასამთავრობო ორგანიზაციის მოთხოვნით შედგა ადამიანის უფლებათა აზიური ქარტია. აღნიშნული დოკუმენტი მოუწოდებს ყველა სახელმწიფოს, შექმნას ადამიანის უფლებათა კომისიები (პარ. 15.4გ) და პროპაგანდა გაუწიოს რეგიონული მექანიზმის ჩამოყალიბებას.

რეგიონის გეოგრაფიული სიდიდის გათვალისწინებით, აუცილებლად იქნება საჭირო ტრანსნაციონალური ღონისძიებები. მაგალითად, რეგიონში არსებული ბევრი სახელმწიფო დიდი ბრიტანეთის ყოფილი კოლონიაა და, შესაბამისად, თანამეგობრობის წევრი. თანამეგობრობის სახელმწიფოთა მეთაურების შეხვედრები ზოგჯერ ეხება ადამიანის უფლებათა დაცვის საკითხებს. მიუხედავად ამისა, თანამეგობრობის მასშტაბი საკმაოდ ფართოა, ვიდრე მხოლოდ აზია-ოკეანეთის რეგიონი (მსოფლიოში მას ჰყავს ორმოცდათხუთმეტი წევრი), ხოლო ადამიანის უფლებებთან დაკავშირებულ ყველაზე მძიმე დანაშაულებს ადგილი ჰქონდა აფრიკაში (თუმცა, გასათვალისწინებელია ფიჯის მდგომარეობა გადატრიალების შემდეგ). აზიისა და ოკეანეთის სამართლის ასოციაცია ასევე ცდილობს ადამიანის უფლებათა დაცვის ფასეულობის გაზრდას რეგიონში. მაგალითად, 2001 წლის ოქტომბერში ქრაისთჩერჩში დამტკიცდა პეკინის განაცხადი მოსამართლეთა დამოუკიდებლობის პრინციპების შესახებ (1995).

სამხრეთ ოკეანეთში გაერო ფუნქციონირებს ტრანსნაციონალურ დონეზე, თუმცა ოკეანეთის კუნძულების ფორუმი ცდილობს პოლიტიკური, სიციალური და ეკონომიკური თანამშრომლობის ჩამოყალიბებას. რეგიონში სახელმწიფოთა სიმრავლისა და მათი ეკონომიკური თუ პოლიტიკური განსხვავების გათვალისწინებით გასაგები ხდება რეგიონული ერთობის სისუსტე. ძნელი იქნება შეთანხმების მიღწევა ისეთ მდიდარ ქვეყნებს შორის, როგორიცაა იაპონია და ბრუნეის დარუსალემი, ისეთ ღარიბ სახელმწიფოებთან, როგორიცაა ბანგლადეში და კირიბატი. პოლიტიკური იდეოლოგიები მრავალფეროვანია, დაწყებული კომუნიზმიდან ჩინეთში და დამთავრებული დემოკრატიებით ავსტრალიასა და ახალ ზელანდიაში. ადამიანის უფლებათა მდგომარეობამ მიანმაში (ბირმა) და მრავალი წლის განმავლობაში აღმოსავლეთ ტიმორში საერთაშორისო საზოგადოების დიდი წუხილი გამოიწვია, თუმცა რეგიონალურ დონეზე არ ყოფილა მიღებული რაიმე ზომები.

**6.4. რეგიონულ სისტემებთან დაკავშირებული დასკვნები**

ამჟამად რეგიონული სისტემები წარმოადგენს ადამიანის უფლებათა და ძირითად თავისუფლებათა დაცვის საყოველთაო სისტემის ნაწილს, რომლებიც მუშაობენ საერთაშორისო სამართლის ფარგლებში და აღიარებენ ადამიანის უფლებათა საერთაშორისო უფლებების უპირატესობას. რეგიონული სისტემების უპირატესობა აშკარაა: ისინი ჰარმონიულად მუშაობენ საერთაშორისო რეჟიმთან, ხოლო ინდივიდები სარგებლობენ უფლებათა ფართოდ გამოყენების საშუალებით. ეს, რა თქმა უნდა, მხოლოდ დადებითად შეიძლება შეფასდეს